Eby''obugagga bitabudde abaana b’omugenzi Dr. Rashid Lukwago\nEBYOBUGAGGA bitabudde abaana b’omugenzi Dr. Rashid Lukwago, Munnayuganda eyasooka okutabula eddagala ly’ekinnansi eriweweeza ku bulwadde bwa siriimu.\nBalukwago bonna batabuzi ba ddagala, naye baatandise okweyuzaayuza abamu ne batuuka n’okulangira bannaabwe okuba abafere n’obuyaaye.\nMu mbeera eno, abamu baatuuse n’okwagala okukuba omusika wa kitaabwe bwe bamufubutudde mu lukiiko lwe baatuuzizza mu Ndeeba okutema empenda z’okumalawo obutakkaanya buno. Olukiiko olwasembyeyo lwatudde nga August 20 mu wooteeri ya Harima Lukwago.\nEnkaayana za famire zaatandika oluvannyuma lw’abamu ku baana 38, omugenzi Lukwago be yaleka okwekutulako ne bakola ekibiina ekyabwe ekirimu abaana mukaaga bwe bazaalibwa mu nda emu.\nEnsonda mu famire eno zaategeezezza nti abaana ba Lukwago bano baatandika okweyuzaayuza omwaka oguwedde ne bagezaako okutuula mu nkiiko emirundi egiwera kyokka ne balemwa okukkaanya.\nEnkiiko ebbiri ezaasooka zaatuula mu maka ga kitaabwe e Kabowa mu 2014 era zaalimu abaana abasinga obungi nga bonna bakola mulimu gwa kitaabwe ogw’okutabula eddagala. Kyokka zonna tezaavaamu kalungi, abamu ne baagala n’okwekuba ebikonde.\nOmu ku booluganda ababadde beetaba mu nkiiko zino, yategeezezza nti obuzibu obusinga bwava ku baganda baabwe ababiri Saddam Lukwago ne Iddi Lukwago okutandikawo ekibiina ekirala ne baleka abaana abalala ebbali.\nEnsonda zaayongedde ne zitegeeza nti waliwo n’abamu ku baana abaali mu nteekateeka z’okutunda amaka ga kitaabwe kyokka omusika Haruna Lukwago n’azigwamu era n’akibasuuza.\nMu lukiiko olw’abadde mu Ndeeba omwezi oguwedde, batuuse n’okwerangira omwabadde n’abamu ku baana okuvaayo ne balangira Saddam nga bw’ali omusosoze mu banne.\nMU lukiiko luno olwatudde mu kawooteeri ka Halima Lukwago omu ku baana baatuuse n’okukiteeka ku Saddam Lukwago nga bwe yateeka omukazi atabangako mukka Lukwago mu kalango ke n’amukozesa nga nnyina ng’amusasudde ku ttivvi sso nga bo wadde Basiraamu Saddaamu yakozesa omukazi alina ne Ssappule mu bulago.\nOmu ku baabadde mu lukiiko luno yagambye nti omukazi ono Saddam yamupangisa Rakai naye tabangako mukazi wa kitaffe kubanga baka Lukwago bonna baafa ne baggwaawo.\nYagambye nti muka Lukwago azaala abaana bano okuli ne Saddam ye kennyini yafa mu 1991 era yali Musiraamu\nate ono Saddam gwe yateeka mu kalango ke Mukatoliki.\nBaakakyusa ekibiina kya kitaabwe emirundi esatu. Okusinziira ku nsonda ezeesigika mu famire, Lukwago we yafi ira\nmu 1995, yaleka kkampuni ye eri mu linnya lya “Katonda y’awonya Herbal Research Clinic” kyokka oluvannyuma\nMu 2005, omusika Haruna Lukwago ng’ono akolera mu Kalittunsi e Mengo banne baamuwa obuyinza n’awandiisa\nkkampuni empya ng’erimu abaana bonna 38 ne bagituuma “Balukwago Organic Medicine Uganda Limited. Omu ku bantu abamanyi obulungi famire eno yategeezezza nti Lukwago we yafiira, abaana be bangi baali bakyali bato ng’akola n’abakulu bokka okwali, Haruna Lukwago (omusika) ne Jamil Lukwago akolera e Mengo okumpi n’omuzikiti.\nAwavudde obuzibu, mu 2014, Saddam Lukwago ne Iddi Lukwago bakwataganye ne bawandiisa kkampuni endala eri mu mannya ge gamu kyokka ng’eno erimu badayirekita mukaaga bokka abava mu lubuto olumu.\nBadayirekita abali mu kibiina kino ekipya kuliko; Idd Lukwago, Saddam Lukwago, Haruna Lukwago, Abaas Lukwago, Yakub Lukwago, Halima Nakanjakko, ne Leilah Namikisa, nga bonna nnyaabwe y’omu\nHaruna Rashid Lukwago, omusika\nBaajingirira omukono gwange ng’omusika\nHaruna Rashid Lukwago, omusika: Nze mukulu wa Saddam ne Idd mu maama omu naye sikkiriziganya na nkola yaabwe mu bintu ebisinga kubanga egenderera kuyuzaayuza mu famire.\nAmazima gali nti ekitutawaanya ku ssaawa eno byanfuna kubanga Saddam ne Idd balowooza nti be balina okutegeerera\nabaana abalala bonna ekintu ekitali kituufu.\nKitaffe we yafi ira, abaana abo bonna baali bato era ekiraamo kyali kigamba nti ffe abaali basuumuseemu tulina okubakuza n’okubaweerera nga tukozesa omulimu gwe yatulekera.\nNze ng’omusika eyali asigadde mu bizinensi ya kitaffe nnakola kyonna ekisoboka okulaba nga mbaweerera kubanga abaana abato baali basoba mu 20 kyokka ne bagaana okusoma.\nMu 2003, bonna badduka mu masomero nga bali mu Pulayimale ne bayingira Jubilee Park e Katwe awaali akatale k’eddagala ly’ekinnansi ne batandika okusekula eddagala.\nOmwana omu yekka mu Balukwago ffenna eyafaayo okusoma ye Aisha Lukwago era ye diguli yokka eri mu famire ey’abaana 38 kitaffe be yazaala.\nKu bino ekiriwo kati byonna biva ku bantu babiri Sadam ne Idd kubanga be batemyetemye mu famire era batuuse n’okuteeka ebirango ku leediyo ne ttivvi nga bategeeza nti be Balukwago bokka abatuufu.\nEkyo kikyamu era nze ng’omusika sikkiriziganya nakyo ndabira ddala nga baagala kuyuzaayuza mu famire.\nEkyo kye baakoze okuwandiisa ekibiina ekirala ekiri wansi w’erinnya lye limu ng’enda mu kkooti kubanga kimenya mateeka era baatuuse n’okuteekako omukono gwange nga sirina kye mmanyi\nAbo nnugu y’ebatta - Saddam\nABO nnugu y’ebatta, kubanga balaba nga tufunye ettutumu okubasinga.\nYe omusika Haruna alina obuzibu bumu, nti ‘failure’ (yalemwa) awedde emirimu!\nTutudde nabo enfunda eziwera ne tubalaga obuzibu obutwolekedde nga kkampuni yaffe teriiwo mu mateeka naye byonna bibayita ku mutwe.\nTetulina kya kukolera bantu bafaanana ng’abo kubanga ffe omulimu gwaffe tugwagala era tulina okugusigalamu.\nTugenda kutambula n’abo abaagala, abatagala basigale mu byabwe ebikadde. Ffe tetukaayanira busika kubanga tetulina kye tugenda kubufunamu.\nTwagala ekintu kimu kyokka mulimu gwa kitaffe kusigalawo.\nAbo bbo balowooza nti famire bagigatta n’omulimu ekitali kituufu. Ku ky’omukyala ayogerwako mu kalango, oyo maama waffe omuto era kinneewuunyisa okuba nga baganda baffe abo batandise okusosola.\nBaawandiisizza kkampuni empya ne bakyusizza ne baggyako dayirekita\nAsraf Lukwago, e Kawempe Amazima gali nti obutakkaanya buno buva ku bintu ebiwerako naye ng’ekisinga obukulu\nbe bamu ku bannaffe abaagala okweddiza kkampuni ya kitaffe.\nSaddam ne Idd ku ffenna mu famire tewali gwe bassaamu kitiibwa wadde omusika.\nMu 2005 twatuula ewange e Kawempe ne tukkiriziganya era ne tuwa omusika obuyinza awandiise kkampuni wansi w’amannya\n“Balukwago Herbal Medicine” era n’akikola nga ffenna abaana mwetuli.\nEkyasinze okutwewuunyisa, be baganda baffe abo (Idd ne Saddam) okwesitula ne bagenda bawandiisa kkampuni endala eri\nkumpi mu mannya ge gamu naye nga bataddemu ba dayirekita musanvu bokka.\nEkisinga okunneewuunyisa bwe bunnanfuusi obuli ku muganda wange Sadam kubanga ye muntu y’omu eyatandika ekibiina\nkino, kyokka ate y’omu eyankubira essimu nga tegeeza ng’ekibiina ekyo ekitandikiddwaawo bwe kirimu obufere.\nTuzze tutuula mu nkiiko eziwerako ku nsonga ezo era twatuuka n’okuwa looya wa Basaddam amagezi akyuse ekibiina ekyo akiteekemu abaana bonna kyokka ne bigaana.\nMu kiseera kino amazima agali nti ekintu ekyo abaana abasinga twakigoba era tetukkiriziganya nakyo\nAbaana abava mu lubuuto olumu nga bakulemberwa Saddam ne Idd baagala kusanyaawo kkampuni ya Lukwago. Ndabira ddala ng’abaana abo baagala kubba kkampuni ya kitaffe.\nMu mazima nkyalemeddwa okutegeera ekigendererwa ky’abantu bano ekituufu kubanga olaba batuuka okugenda ku mpewo za leediyo ne bagamba nti bano be baana ba Lukwago abatuufu kyewuunyisa.\nTugezezzaako okutuula mu nkiiko okulaba nga tuzza embeera mu nteeko, naye kirabika nga kigannye kubanga kasita bituuse mu mawulire kati embeera etabuse\nOmusika obutamuwa kitiiba kinnyiiza\nSarah Nalukwago Obuzibu obusinga buva ku kubeera nti tuva mu bamaama ba njawulo kubanga waliwo abalowooza nti\nolw’okuba nnyaabwe yabazaala bangi nti be balina okuba abaana ba Lukwago abatuufu.\nKibi nnyo abaana abamu okuba nga tebawa musika waffe kitiibwa sso nga kitaffe ye yamutulondera ng’amulabyemu ekyama\nMuhammed Rashid Lukwago: Kibi era kikwase ennaku okuba nga tutuusa ku ssa lino sso nga kitaffe yayagala tutambulire\nwamu. Saddam ne Iddi be basinze okututabula kubanga batuuse n’okwewandiisa bo bokka ng’abaana abava mu ndya\nemu nti be baana ba Lukwago abatuufu. Embeera yonna eriwo esaana ssaala zokka kubanga abantu ab’olubattu batutabudde\n‘Enneeyisa ya Saddam ne Idd eswazizza kitaffe’\nJamil Lukwago by’agamba. Akavuyo konna mu famire kaleeteddwa Saddam ne Idd bandeetedde n’okulowooza\nnti oba si baana ba Lukwago olw’enneeyisa yaabwe.\nKitaffe yali musajja mukkakkamu ate ng’awa buli muntu ekitiibwa ekitali ku baganda baffe abo. Ekyasinze okunneewuunyisa\nne Saddam okukola akalango n’ateekamu omukazi atabangako muka kitaffe ng’amuyita nnyina.\nOba ekiseera kituuse tuggyeyo ekyama tugenda kukikola kubanga abo b’olaba beewaana nti basawo bakugu nnyo, tebalina\nbikolo bya ddagala biwera bitaano bye bamanyi, bafera bantu.\nAbamu ku bantu abo batuuse n’okwagala okutunda amaka ga kitaffe ge yalekawo e Kabowa era mu kiraamo yatukuutira obutagatunda.\nBaluubirira kusaanyaawo kkampuni ya taata\nFaridah Nassali Lukwago.\nEbyenfuna bye bivuddeko bino byonna kubanga abantu abatono ennyo balowooza nti bategeera nnyo okusinga abalala.\nEkisinga okunnuma, kwe kuba nti n’omusika musajjawattu tebamuwa kitiibwa era baatuuka n’okumulangira obwavu.\nNdabira ddala ng’abantu abo ab’olubatu abaagala okusaanyaawo ekintu kitaffe kye yatulekera era ekitufudde kye tuli\nIdd Rashid Lukwago ayogedde\nABAMU ku baganda baffe okuba nga batulinako obuggya olw’okuba tubasinza ssente. Waliwo n’abalala abeeyisa mu ngeri ey’ekiralu olw’okuba bakozesa ebiragalagala ne bibatabula emitwe.\nBalowooza nti ekintu nga muzeeyi bwe yakireka bwe kirina okutambula sso nga beerabidde nti guno omulembe gwe tulimu ebintu bikyuse kinene.\nKkampuni kitaffe yali tagiwandiisanga mu mateeka ne tubagamba nti omuntu omugezigezi ayinza okuva eri n’agitubbako ffe kwe kwanguyiriza okugiwandiisa.\nKyokka bannaffe abo olw’emitima gyabwe emibi batulaba nga abaagala okubabba. Twatuula mu lukiiko ne tubanjulira ekintu kino era bangi baakisiima kyokka waliwo muganda waffe ow’e Masaka tayagalira ddala muntu amusinga.\nAte ye omusika waffe musajjawattu ali awo yasigalira dda mu mirembe emikadde, tamanyi bintu bwe birina kutambula.\nTetuyinza kudda ku bantu baagala kuggaza kkampuni yaffe. Tuuka e Kabowa olabe eringa nkambi za Poliisi, kubanga okuva\nkitaffe lwe yafa tewali kyongeddwaako. Naye ffe tuli beetegeffu okutambula n’abaagala kasita ffe tulina ssente.


Bukedde Online - Sheikh Muzaata atabaganye n’omusomesa gwe yakubye.\nPoliisi enywezezza eby'okwerinda mu bikujjuko...\nKenzo ayaniriziddwa nga muzira mu ggwanga...\nSheikh Nuhu Muzaata Batte akulira Dawa mu ggwanga atabaganye n’omusomesa Ramathan Ssebalamugwe yakuba. bakoze endagaano y’obwa sseruganda ne bakkiriziganyizza buli omu okusonyiwa munne n’okuggyayo emisango buli omu gy’abadde yaggula ku munne.\nomusomesa, Ramathan Ssebalamu (ku kkono), kkansala Ramathan Lukwago ne Sheikh Muzaata ku ddyo\nSHEIKH Nuhu Muzaata Batte akulira Dawa mu ggwanga afunye ku buweerero omusomesa gwe yakubye bw’akirizza okumusonyiwa.\nBasoose kumuteekako kazito yeetondere omusomesa ono mu lujjudde olw’okutyoboola eddembe lye n’amukubira mu baana b’asomesa wano Lukwago Ramadhan kkansala ku munisipali y'e Kawempe kwe kuvaayo abatabaganye.\nMu ndagaano y’obwa sseruganda ekoleddwa olunaku lwa leero (March 31) wakati wa Sheikh Muzaata ne Ramathan Ssebalamu omusomesa ku Bilal Islamic Centre e Bwaise,\nbakkiriziganyizza buli omu okusonyiwa munne n’okuggyayo emisango buli omu gy’abadde yaggula ku munne.\nOkukakasa ebigambo byabwe bagenze mu maaso ga munnamateeka Ukasha Ssekajja owa M/S Kibuka Musoke & co Advocates eyabawadde empapula kwe batadde emikono.\nEndagaano ekoleddwa wakati wa Sheikh Muzaata ne Ramathan Ssebalamu.\nOkusinzira ku ndagaano ekoleddwa eraga nti ne Sheikh Muzaata abadde yaggula omusango ku Ssebalamu oguli ku SD REF; 54/24/03/ 2018 ku poliisi y’e Kawempe ku lunnaku lwe lumu ne Ssebalamu kwe yamuggulako omusango ku fayiro SD:REF 69/24/03/2018 ku poliisi y’emu.\n“ Ku olw’Obusiraamu,ku lwa maama wange Hajirah Watuse ne ku lw’obulungi bw’e somero lyaffe Bilal Islamic Centre, Sheikh Muzaata musonyiye” Ssebalamu bwagambye ku ssimu.\nAnyonyodde nti okusonyiwa Muzaata kyavudde ku maama we Hajirah Watuse gwe yasoose okwogera naye n’amusaba amusonyiwe nga agamba nti ng’ogyeko okuba omukulembeze mu ddini y’Obusiraamu, Muzaata musomesa wa ddini omulungi azze amugobeera okumala ebbanga n’omuntu ne bya somesa.\nWadde Ssebalamu abadde yasaba okumuliyirira obukadde bw’ensimbi 80 olw’obuvune bwe yatuusibwako ng’agamba nti yakosebwa nnyo mu kifuba n’omugongo olw’agakonde Muzaata ge yamuggunda era ayagala Muzaata agatteko okugenda ku ssomero okumwetondera mu maaso g’abayizi we yamukubira olw’okuswazibwa kwe yamutuusizzaako,\nSsebalamu agambye n’ebya ssente abuvuddeko “Kulaani egamba bwosonyiwa muno ku nsi ne Allah mu Ggulu akusonyiwa ate ekigendererwa mu kino Obusiraamu buleke awo okubeeramu mpalana n’enjawukana”.\nKino we bakituukiddeko nga Muzaata ali mu kattu olw’abantu ssekinomu ssaako ebibiina n’abalwanirizi b’eddembe ly’obuntu nabo bayingidde mu nsonga eno nga baagala Muzaata aveeyo yeetondere omusomesa ono mu lujjudde olw’okutyoboola eddembe lye n’amukubira mu baana b’asomesa.\nOlukiiko oluddukanya essomero lya Bilal Islamic lwayimiriza Muzaata Batte akulira eby’okubuulira e Kibuli, obutaddamu kusomesa ku ssomero lino wadde okulinnyawo ekigere nga bagamba nti obusiiwuufu bw’empisa bw’atuuseeko tebuweebuula ekitiibwa si kya ssomero lyokka wabula n’Obusiraamu bwonna kubanga lino lye limu ku matendekero agasinga obukulu mu ddiini y’Obusiraamu mu ggwanga\nSHEIKH Nuhu Muzaata Batte,\nBilal Islamic Centre,


Bukedde Online - Cranes ya Micho erimu ebituli\nCranes ya Micho erimu ebituli\nBamusonye eng'uumi n'ayita nnyina\nMunnakenya alidde eza MTN Kampala Marathon.\nCRANES esitudde olwaleero (Mmande) okwolekera ekibuga Nairobi okwetaba mu mpaka za CECAFA ezitandika ku Lwokusatu, era omutendesi Micho Sredojevich yayungudde ttiimu ya bazannyi 20 okwetaba mu kikopo kino Cranes kye yasitula omwaka oguwedde e Kampala.\nBya WILLIAMS DAVID KIBANGA\nMicho y'ekubye 'endobo': Mu kusooka, Micho yalangirira nga bw'atagenda kuzannyisa bapulofeesono, kyokka okusinziira ku ttiimu gy'atutte mulimu bana.\nMicho yagamba nti mu CECAFA agenda kugezesa ttiimu gy'agenda okukozesa mu mpaka za CHAN\nezizannyibwa omwaka ogujja.\nMu CHAN muzannyibwamu bazannyi bokka abaguzannyira awaka era kyali kisuubirwa nti CECAFA\negenda kuyamba okuggumiza ttiimu eno.\nKhalid Awucho (Tusker), Dan Sserunkuma (Gor Mahia), Hamis Kiiza (Yanga) ne Geoffrey Kizito 'Baba' (atalina ttiimu mu kaseera kano) be bamu ku bapulofeessono be yatutte.\nLwaki atutte Baba?\nKizito 'Baba' amaze emyezi egisoba mu 3 nga tazannya mupiira gwa kigendererwa oluvannyuma\nlwa liigi y’e Vietnam okuggwa mu August.\nTtiimu yaabwe eya Sai Gon yazzibwayo mu kibinja kya wansi era okuva olwo ye ne Moses Oloya bali mu kuyigga ttiimu.\nKizibu okumanya oba nga Micho 'Baba' yamulabidde mu kutendekebwa okutuuka okumwesiga\nn'amutwala e Nairobi.\nKu gwa Rwanda, Micho yazannyisa Oscar Agaba mu 'kinnya' era yazannya bulungi kyokka ku ttiimu egenda yamusudde.\nMicho eby'okuzimba yabivuddeko, ali ku puleesa y'ebikopo ,era bw'otunuulira ttiimu gye yatutte, tolemwa kulowooza nti yeegasse ku Bobby Williamson eyalondanga ttiimu olw'enjala y'ebikopo n'okwongera ku byafaayo bye.\nOkuleeta Sserunkuma ne Kiiza ng'abateebi n'oleka Tony Odur (akulembedde abateebi) ne Frank Kalanda Micho gw'abadde agezaako okukuza mu nnamba eno, kiraga nti eby'okutegeka ttiimu ye bwe yabivuddeko n’adda ku njala y'okufuna ebikopo.\nCranes eggulawo ne Rwanda: Ku Lwokutano, Cranes yaakuddamu okubwefuka ne Rwanda bwe banaaba baggulawo empaka zino.\nMu gwasoose ogw'omukwano, baagudde amaliri (0-0) mu kisaawe e Namboole.\nBenjamin Ochan (Victoria Univ), Ismael Watenga (Vipers), Franco Oringa (BIDCO), Julius Ntambi (Kira Young), Nicholas Wadada (Vipers), Isaac Muleme (Victoria Univ), Richard Kassagga (Kira\nYoung), Ayub Kiiza (KCC), Martin Mpuuga (Victoria Univ), Khalid Aucho (Tusker), Geoffrey Kizito\n(talina ttiimu), Saidi Kyeyune (URA), Brian Majwega (KCC), Vicent Kayizzi (Vipers), Hamis Kiiza\n(Yanga), Emma Okwi (SC Villa), Dan Sserunkuma (Gor Mahia)\nBakansala bâ€™e Buyende bayisizza akakiiko akagaba emirimu nâ€™akâ€™ebyettaka\nBakutte eyasse nnyazaala we\nURA ettukizza omusolo ku ttaka\nURA ennyonnyodde ku musolo gwa ''Mobile Money''


POLIISI y'omu Ndeeba ekutte abavubuka babiri ababadde batunda emmotoka enzibe nga basangiddwa batunda emmotoka empya ku bukadde bubiri bwokka.\nBashir Mwanje ne Hamza Muyomba abatuuze b'e Makindye beebakwatiddwa nga batunda emmotoka enzibe ekika kya Toyota Noah UAP 270Q ku bukadde bubiri, bano okukwatibwa baakubidde omusuubuzi w'emmotoka omu e Najjanankumbi nebamutegeeza nga bwebalinayo emmotoka empya ekika kya Toyota Noah gyebatunda ku bukadde bubiri n'ekitunda nti wabula ya "Kaweewo" ekitegeea nti Nzibe olwo naye kwekubategeeza nti agenda kubawa obukadde bubiri ekintu kyebakkiriza.\nBateesezza basisinkane e Nateete ku makaayi kyokka ate nebeekyusa nebamugamba bamusisinkane e Bulenga nga naye wano kwekutemya ku poliisi y'omu Ndeeba nebagenda naye era abavubuka bano nebakwatibwa ku ssande e Bulenga.\nBaleeteddwa ku poliisi mu Ndeeba nebategeeza ng'emmotoka eno bwebaagibba e Mukono nga waliwo omugagga waabwe eyabaleetera ebisumuluzo byayo nga bagitadde mu kifo ekimu webooleza emmotoka olwo bbo nebagivuga nebagiddusa nebagiggyako n'ennamba zaayo nebagireeta e Kawempe.\nBategeezezza nti e Kawempe basooka kugiteeka mu paakingi okumala omwezi gumu n'ekitundu okutuuka wiiki ewedde bwebasazeewo okugitunda, olwo kwekunoonyereza ku bantu abagula emmotoka nebafuna oyo ow'e Najjanankumbi nebamukubira essimu.\nBwebabuuziddwa ku bikwata ku nanyini mmotoka eno bagaanye okwogera nga bagamba nti nabo omugagga waabwe yeeyabwa ebisumuluzo bbo tebamanyi nanyini mmotoka kyokka bagaanye okumwogera nebatandika okulimba poliisi nga bwali e Makindye kyokka eno poliisi etuseeyo nga taliiyo.\nAtwala poliisi y'omu Ndeeba Abdu Hamidu Kabojja ategeezzeza nti abakwate bagguddwako gwa kutunda mmotoka eteeberezebwa okubera enzibe nga bwebalinda ba nanyini mmotoka okulabika olwo baggulweko ogw'obubbi ku fayiro SD:22/03/04/16


Bukedde Online - KCCA ekendeezezza ku masannyalaze ga UMEME n’edda ku sola: 'Tubadde tusaasaanya obukadde 200 buli mwezi'\nKCCA eyongedde okubunyisa ebitaala by'amaanyi g'enjuba ku nguudo n'eva ku bibadde bikozesa amasannyalaze ga UMEME nga bagamba nti babadde basaasaanya ssente nnyingi okugasasulira.\nEbitaala ebiri ku luguudo lw’oku Bahai. Mu katono, Bayinginiya nga balaga Jennifer Musisi ebitaala bye batandise okuteekayo.\nKCCA eragirizza ebitaala bya ‘Sola’ 750 ebitandise okussibwa ku nguudo era mu bbanga lya myezi ebiri okutuuka ku kivvulu kyayo ekya Kampala City Festival ogutundutundu gwa Kampala gugenda kuba gussiddwa ku nkola ya ‘sola’ era nga gaaka.\nMu ntegeka empya eyayisiddwa, buli luguudo olukolebwa kati lugenda kussibwako mataala ga ‘sola’ .\nKu mataala KCCA ereeteddeko kamera ezigenda okuyungibwa ku buli kikondo kya ttaala okuketta abamenyi b’amateeka mu Kampala n’okwongera okuyamba ku poliisi okukwasisa amateeka.\nDayirekita wa Kampala Jennifer Musisi Ssemakula omulimu agukwasizza kkampuni bbiri okuli; eya Trans African Supply Services Ltd ne Holly International Ltd .\nAmataala gonna gatuuse era omulimu gwatandise dda okukolebwa.\nOkusima kwaggwa n’okuyiwamu enkokoto mu kinnya. Enguudo okutandikira ku Kampala Road, Jinja Road , Yusuf Lule Road , Makerere Hill Road, Wandegeya, enguudo zonna eziyita mu Kololo ne Nakasero.\nEnguudo ezikoleddwa mu Kawempe Lubaga ne Nakawa ssaako ppaaka za takisi n’obumu ku butale bwa KCCA naddala Wandegeya zimaliriziddwa okuzimbibwa.\nEnguudo zonna zisimiddwa era abamu ku bannakampala ze babadde beebuuza ebigendererwa by’okuzisima bagenda kuzissaamu mataala ga sola.\nAbakozi ba kkampuni ezaakwasiddwa omulimu basimye ebinnya bibiri .\nEkisooka bakissaamu mmanda agakolagana ne ‘Panel’ ewanikibwa waggulu okukola amasannyalaze ettaala n’eyaka.\nSSENTE ezisasaanyiddwa Omwogezi wa KCCA Peter Kaujju, yagambye nti babadde [ KCCA] bakozesa obukadde 200 buli mwezi okusasulira amasannyalaze ga UMEME ku bitaala by’oku nguudo, mu butale ne ppaaka buli mwezi.\nYagambye nti ensimbi zonna bagenda kuzissa ku bintu eby’enjawulo ate ng’amataala ago tegavaako wadde okwekangamu okwawukana ku masannyalaze ga bulijjo [ UMEME]. Yagambye nti wadde ‘sola’ kitaala kya bbeeyi naye kiyamba. “Buli kimu kimalawo obukadde munaana okukigula n’okukisibayo.\nPulojekiti y’okussa amataala ga sola ku nguudo eruddewo nnyo.\nGavumenti yawa KCCA ssente z’amataala gano egasseeyo nga Paapa ejja era abamu baali bagakazizzaako mataala ga Paapa kyokka kati emyaka gigenda mu ebiri nga tegasibwangayo.\nPaapa yajja mu ggwanga nga November, 28, 2015 era Gavumenti yali esuubira nti nga paapa tannaba kulinnya mu ggwanga, enguudo zonna zigenda kuba zaaka kyokka tekyasoboka.\nPeter Kaujju yagambye nti pulojekiti y’amataala ga sola kituufu eruddewo nnyo kyokka kyava ku kkampuni gye basooka okukwasa omulimu.\n“Twawa kkampuni ya Phillips esseewo amataala gano kubanga emanyiddwa nti erina erinnya mu bintu by’amasannyalaze. Yagezaako okulagiriza ebikozesebwa kyokka tebyali bya mutindo. Byonna bye yali ereese twabigaana ne tugiragira ereete ebirala kyokka wakati mu kavuyo akaali kasoose okukolebwa ng’emenye obukwakkulizo mu ndagaano ne tugisazaamu” Kaujju bwe yagambye.\nYategeezezza nti baagiwalirizza okusasula ssente zonna ze baali bagiwadde eziwera obuwumbi busatu kubanga endagaano bwe yali egamba.\nPulojekiti yonna bagibaliridde okumalawo obuwumbi musanvu. Yagambye nti ekitaala kimu kigenda kumalawo obukadde munaana.\nAmataala ga sola bagabaliridde nga mu myaka 15 tegagenda kuba na kizibu era ku bumu ku bukwakkulizo kkampuni gye zibawadde, amataala kuwangala myaka mingi.\nKaujju yagambye nti amataala baagatandika dda ku nguudo zino. Twagassa ku luguudo lwa Kabakanjagala, enguudo z’e Kibuli, e Kawempe n’akatale ka USAFI.\nABA UMEME BOOGEDDE\nOmwogezi wa umeme Stephen Illongole yategeezezza nti amasannyalaze g’ebitaala by’oku nguudo ge gamu ku ge basinga okusasuza ssente eza wansi era KCCA bw’egamba nti gabadde ku buseere eba tetunuddeeko ku miwendo mirala.\nYagambye nti ebisale by’amasannyalaze agakozesa ebirala buli yuniti bagisasuza 150/- n’okukka wansi okusinziira ku nkozesa bw’efaanana.\nYagambye nti KCCA esaana ennyonnyole abantu nti bbeeyi si yabagobye ku UMEME wabula etuusizza kiseera kyayo okukyusa okuva ku UMEME edde ku ‘sola’.\nYagambye nti okugenda kwa KCCA tekigenda kugikosa kubanga abantu abalina obwetaavu ku masannyalaze bangi nnyo ate nga kimanyiddwa nti amasannyalaze agali mu ggwanga tegamala bakwongera okuzimba amabibiro amalala.\nEbitaala byonna KCCA byeragirizza birina enkola ey’omulembe egenda okubikuuma nga birondoolwa kamera ezibiyungiddwaako.\nKamera zino zigenda kuyungibwa ku za poliisi mu kibuga nga tezikoma ku kulondoola bitaala byokka naye n’abamenyi b’amateeka ku nguudo ezo naddala abategeka okwekalakaasa nga poliisi tebakkirizza.\nOmuntu okukwatibwa ng’asumulula ekitaala agenda kuggalirwa ebbanga lya myaka ebiri oba okusasula engassi ekubisa mu ssente z’ekitaala emirundi ena.\nEkitaala kimu kibalirirwa mu bukadde munaana era okukikubisaamu emirundi ena, akwatibwa aba agenda kusasula engassi ya bukadde 32 oba omulamuzi ayinza okukuwa ebibonerezo byombi.\nNnannyini dduuka akwatibwa ng’aguze ekitaala kino aggyibwako layisinsi era taddamu kukkirizibwa kukolera mu Kampala okuggyako ng’akyusizza omulimu.\nOluguudo lw’e Kasubi luwedde Musisi n’alabula


OKUTIISA TIISA N’OKUKANGA KANGA\nOmuwandiisi yagamba nti; waliwo abamu muba Ahli Sunna baalinya ekituuti nebasalawo okuggulawo enkolagna n’okuteekawo oluganda olw’obusiraamu n’abalabe b’obusiraamu, era n’agamba omuwandiisi nti buli yenna ab’ataddewo enkolagana n’abashia-Imaamiyyah- ab’avudde mu ba Ahli Sunna era ssiwaa mubo olubeerera.\nTugamba nti : Enkola yaakubiri gyaaliko omuwandiisi mukutiisa abantu abo abakolagana n’abashia - Imaamiyyah - kubanga ekisooka abatwaala okuba nti batono, kisoboke obutazitowa mumaaso g’abantu, sing’aleka okutiisatiisa abantu baalyeeyongedde obungi kubanga omuntu obubumbwabwe ayagala nyo okumanya n’okutegeeragana. Wamu n’okweebuuza era ayagala n’okumanya nengeri omulala gyaaliko. Kiki ekigaana omuntu okweenoonyeza okumanya bwekutaba kutiisibwa kuno omuwandiisi kw’akola n’abamufaanana.\nEkyookubiri Akozesa enkola ey’okutiisatiisa ng’agamba nti omuntu akolagana nabashia abeera avudde mu ba Ahlu Sunna, lwaaki ateeka obuzibu kubirowoozo nekumagezi g’bantu nga aziyiza abashia okukolagana naba Sunna ng’ate okwaawukana mundowooza nemuntegeera kyaabutonde mubantu bonna.\nOmuwandiisi yagamba nti: Tewali nsonga lwaaki twekkakanya munzikiriza yaffe, era tewali bweetaavu n’abashia mukweegatta n’abashia, bwebaba beetaaze okweegatta n’okukolagana beegatte era bakolagane ne “Shataan” sitaani !!! oba n’abakaadiyaani, beebo abasobola okukolagana n’aba Shia kubanga abashia tebalina ddiini wabula bavumiriza busiramu.\nTuddamu ensonga eyo nga tugamba nti omuwandiisi avudde kumpisa z’obusiraamu kubanga kano kakodyo kalala kaakugaana bantu balala kwoogera nabashia nga ayolesa nti yye wawaggulu nyo era ng’agamba nti abashia baawansi.!! Tekibangawo nti omutu okwoogera oba okunyonyolegana n’abashia nti kuba kwekkakanya, ne Quran yatulagira nga ffe abasiraamu okuyisa obulungi abo ababa bakuyise okuggatta katonda n’ekintu ekirala.... katonda atugamba kwoogera nabo bulungi kukintu ekinene bweekityo, naye butya ono atagatta ku katonda kintu kirala wabula nga mwawukana bwaawukanyi mundowooza na ntegeera mu bintu ebitali binene.\nOmuwandiisi eky’okugamba nti abashia bwebaba baagala kweegatta n’okukolagana, bakolagane ne sitaani, ekyo sikyaamubugunjufu wadde obutegeevu muddiini okujjako nti kyooleka bulwadde bw’omwooyo bwaalina n’obutali butebenkevu mubirowoozo.\nOmuwandiisi yagamba nti : Abasiraamu abasinga obungi naddala abasiraamu ba Africa tebamanyi Shia bulungi era nebigendererwa by’abwe olw’okubanga bambazibwa ekyambalo ky’obusiramu ng’amadhehebu.\nTugamba nti : Shia - Imaamiyyah - bweebwenyini bw’obusiramu er’anga nebigendererwa byaabwe byeebyo ebigendererwa by’obusiramu ebyo Nnabbi (s.a.a.w) byeyajja nabyo eranga ekyo kimanyiddwa mubyaafaayo okuviira ddala kumulembe gw’omubaka (s.a.a.w) era nga bwetwaayogeddeko emabega sossi nga omuwandiisi bw’agambye, nga n’obujulizi kunsonga eyo kusoma amateeka n’enjigiriza mu kweesinza katonda omu mubitabo bya Shia -Imaamiyyah- ebijjudde ensi eno oba okugendako mu gumu mu mizikiti gy’abashia alabe bwe beesinza oba wa gyebatunula nga basaala, tebatunula mu Qibla ky’ekimu nga abasiraamu abalala ? Oba bagamba nti katonda waliyo ekimugattibwaako mungeri endalayonna ?! Oba agendeko mubutale bwaabwe wonna alebe oba tebakolera ku mateeka nga ddiini mukugula nemukutunda, oba mukifo kyonna eky’abashia tajja kubasanga okujjako bakolera ku nkola yennyini ey’eddini y’obusiraamu. Bwekiba nga bweekityo bwekiri lwaaki omuwandiisi awaayiriza n’okutema ebigambo wamu n’okulimbisa amadheb ga Shia nga tannaba kusoma ngerizaabwe mubutuufu okuva mubitabo byaabwe.\nOmuwandiisi yagamba nti : Abashia babuzaabuza abantu nga beerimbika mu busiramu abantu bagambe nti bakkiriza balungi naye nga birala nyo byebakweese mu mitama gyaabwe.\nTugamba nti : Omuwandiisi afuuse omuntu ateegeera ebyo ebitalabwako. Kubanga ngeri ki jaayinza okutugamba nti yye ategeera ebyo ebiri mumitima gy’abalala alyooke ategeere nti kyeboolesa kungulu si kyebakakasa mumitima gyaabwe??!!!. Mubutuufu okwo kuba kweewaayiriza kubanga katonda yekka y’amanyi ebyo ebitalabwaako n’ebyo ebirabwaako, ebiri mu mitima gy’abalala, ebyo byayogera nti yye naye amanyi ebiri mumitima gy’bantu byongera okulaga fitina ye obunene bwaayo era ne nnampala ye wamu n’oyo alinga omuwandiisi ono\nOmuntu okubeera omusiraamu omutuufu ateekwa kuba ng’ali wamu ne Nnabbi (s.a.a.w) munkolaye era nga akolera kubiragiro bye, nga agaana ebyo Nnabbi byeyagaana. Era bwekityo tusanga Shia nga eyo yenkola yaabwe era nga baakwaata ebiragir o by’omubaka awatali kumuwakanya nga Qur’an bw’egamba mu suula 59: 74 nti : “Kyonna omubaka kyaaba abaleetedde mukikwaate ate ekyo kyonna kyaaba abaziyizizza mukireke”.\nNnabbi (s.a.a.w) yabalagira okweekwaata ku Qur’an n’abantu b’enyumba ye wamu n’okubaagala era Shia Imaamiyyah bweetyo bweekola wabula ssi nga nga abalabe baabwe bwebakola okwoonoona ekifaananyi kyaabwe eri abalala nga babasibako eby’obulimba n’okubakonjera enkola yabwe yonna bagirinak’obujulizi okuvamu Qur’an ne mu hadith era ne mu magezi, Wabula ssi nga ono omuwandiisi bwaagamba.\nOmuwandiisi yagamba nti : bwetweetegereza ensibuko ya Shia tweesanga nti tebakwaatagana wadde n’akamu nabukkiriza muddin y’obusiraam\nTugamba nti : omuwandiisi kyaayita okweetegereza n’okwekkaanya takimanyi okujjako amanyi okuwaayiriza nakukonjera, bwekitaba ekyo ayinza okutuwa obujulizi nti abashia beesinza ekintu ekirala ekitali katonda? Nti basaala batunu dde mukitali kibula ky’abasiraamu? Oba basoma etali Qur’an abasiraamu abalala gyebasoma? Oba bakola hijja mukifo ekitali “Makkah?!”.\nOmuwandiisi yagamba nti: Tekiriimu kubuusa buusa era ssi kituufu kuyita muntu mukaafiiri bwaaba nga akkiriza katonda omu n’omubaka we (s.a.a.w) kyokka Abasiraamu abangi mu aba Ahli Sunna beegatta bonna ku kigamba nti abashia baakyuusa Qur’an.\nTugamba nti : omuwandiisi ono simutuufu bw’agamba nti abasiraamu aba Ahli-sunna bakaafuwaza abashia Kiba kyeewuunyisa nyo kubanga Imaam omukulu mu ba Ahli-sunna ayitibwa Abu-Haniifa ye ekyo takikkirza eky’okuyita omuntu omukaafiiri bw’abanga asaala nga atunula mu “Qibla “Ky’abasiraamu era ng’asaala esswala ettaano, n’asiiba omweezi gwa Ramadhan wamu n’okukola hijja, n’okutoola ezzaka mu maaliye nga byonna abikola ng’akkiriza katonda omu n’omubaka we (s.a.a.w). Lwaaki tagoberera bigambo bya Imam oyo, at’enga twaagambye nti abashia -Imaami yah- tebakkiriza ku kyuusibwa kwa Qur’an eranga bakolera ku Qur’an eno eriwo kati bonna abasiraamu gyebasoma okujjako enjawukana eri ku nsonga gyetwaayogeddeko ey’obwaa khalifah.oluvanyuma lwa Nnabbi (s.a.a.w).\nBweyeesiba ku nsonga eyo gyetwaamaze okunyonyola mubujjuvu, abanga ayagala okujjuza obujjuza empapula n’endowooza enkyaamu ku Shia asabole okubavumiriza.\nOkumanya obutuufu bwa Shia tebuyimiridde ku kulamulira kw’abantu nga omuwandiisi byeyeesembesa okuva mubigambo bya Ibn Hazim n’abamufaanana ekikulu era ekituufu kirimukusoma nzikiriza za Shia nakulamuza Qur’an ey’ekitiibwa, ne hadith za Nnabbi (s.a.a.w) nga amagezi bwegatulungamya n’okutegeera okutuufu nga ebitabo byetwaayogeddeko mu ntandikwa y’ekitabo kino, okutaleeta mpalana wakat wabasiraamu.\nOmuwandiisi yagamba nti : Abashia bakakasa nti Imam Ali (a.s) n’abaana be katonda yeyabalonda okuba ba Imaam olw’okubanga baali basinza nyo katonda n’okusingako baNnabbi (a.s) era n’abashia balina ebirowoozo ebyaawansi beerimba nti baagala abantu b’enyumba ya Nnabbi (s.a.a.w).\nTugamba nti : ekyo eky’okukkiriza Imaam Ali (a.s) n’abaana be abamanyi abakulembeze ba madhebu amalala bakikiiriza era nti bbo beeba Imaam ekkumi n’ababiri oluvanyuma lwa Nnabbi (s.a.a.w) nti era ekyo kyaakolebwa nakiragiro kuva eri katonda o’wekitibwa kubanga ye NNABBI tayogera kuva oba kusinziira ku kwaagala kwe okujjako buba bubaka kuva waa katonda 53: 4. Okumanya ebisingawo okuva mu bamanyi ba Ahli-Sunna soma ekitabo kya “Yanaabi-ul mawadda “eky’omuwandiisi omusunni, olabe era otegeere nga bwaayogera kuba Imaam ekkumi naababiri bonna nga baali baakuva mu ba “Quraishi ekitabo ekyo 3: Olup. 160. Oba okusoma ekitabo kyonna ekituufu mubitabo bya Ahli-Sunna ebyoogera ku bukulembeze oluvannyuma lwa Nnabbi (s.a.a.w) olwo bweekityo bwekiri n’obujulizi obutuufu, kiba kibii ki eri Shia?? era abasiraamu baalina kugoberera ekyo katonda n’omubakawe kyebalagira. Ate nga nabashia balina obujulizi obweeyawulidde kunsonga eyo mubitabo byaabwe nga bwetwaayogeddeko mu kusooka.\nEky’okugamba nti ba Imaam beesinza katonda okusinga ba Nnabbi (a.s) kirina kabiiki nga naabamanyi ba Sunna baawandiika hadith okuva ku Nnabbi (s.a.a.w) nti yagamba ““Abamanyi b’ekibiina kyange basinga ba Nnabbi b’abana ba Israeer”. Bwekiba nga bweekityo bwekiri kumuntu waabulijjo olwo butya kubasika ba Nnabbi mubantu b’olulyo lwe (s.a.a.w) abo katonda beyajjako ebibi n’abatukuza olutukuza.\nEkyokugamba nti abashia beerimba nti baagala abantu b’enju ya Nnabbi (s.a.a.w) ekyo sikituufu, abashia tebeerimba wabula bakakasa nga bassa munkola etteeka lyakatonda eriri mu Suula 42 : 22, nga era beebo abakuuma obuwufu bw’abantu b’enju ya Nnabbi (s.a.a.w) era baatuumibwa “Shia “kulw’okugoberera Imaam Ali (a.s) n’abaana be mu kussa munkola ekiragiro bya katonda n’omubakawe abashia -Imaamiyya- abalina obujulizi obujjuvu obunnyonyofu mu ku kakasa enzikiriza yaabwe mumateeka ne mumpisa okuva ku ba Imaam baabwe (a.s).\nShia -Imaamiyyah- Madheb tegeetaaga kwoogerera kulw’okubanga madheb gayimiridde ku bujulizi mu byonna byebakola okujjako batono ab’omutawaana nga omuwandiisi ono n’abalinga yye abalina emitima egijjudde ensaalwa n’okuteekawo empala mu basiramu olwokweesigamira ku bigambo by’abamu ebitalina musingi gwabusiraamu.


Bukedde Online - Batadde Gav't ku nninga ku by'okusuubiza okuzimba amasomero n'etatuukiriza\nBatadde Gav't ku nninga ku by'okusuubiza okuzimba amasomero n'etatuukiriza\nPaasita Bugingo atabukidde abasumba abaagenze...\nAKAKIIKO ka palamenti akalondoola ebisuubizo bya gavumenti kagitadde ku nninga olw’okulemererwa okutuukiriza ekisuubizo kyayo eky’okuzimba essomero lya siniya n’eddwaliro mu buli ggombolola eri mu Uganda.\nAbabaka bagamba nti gavumenti emaze emyaka egisoba mu musanvu ng’esuubiza okuzimba essomero lya siniya wakiri limu mu buli ggombolola eritalina.\nEra nga kuno yasuubizzaa okussaako eddwaliro lyayo mu buli ggombolola wamu n’ettendekero ly’ebyemikono mu buli Konsityuwensi ebigiremye okutuukiriza.\nBino biri mu lipooti y’akakiiko kano akakulira omubaka w’e Obongi , Hassan Kaps Fungaroo akabadde kalondoola ebisuubizo gavumenti by’ezze ekola.\nLipooti eri palamenti egamba nti mu 2011 gavumenti yasuubizza okuzimba essomero lya siniya limu mu buli ggombolola litalina nga kuno egenda kugattako n’eddwaliro eriri ku ddaala lya ‘Health Centre 111’ kyokka byonna biremye okutuukirizibwa ng’amaggombolola mangi tegabirina.\nOkuzimba essomero lya siniya kuwementa 2,026,547,917/- ng’ate eddwaliro litwala 1,858,409,308/-. Disitulikiti ezimu nga Buliisa ne Rukiga teziriimu ttendekero lya byamikono na limu,\nMu ngeri y’emu obutale bw’e Iganga Main Market, Idudi ne Busesa bwe yasuubizza okukola tebukolangako era kino ekisuubizo palamenti egamba nti kyamenyebwa.\nAbabaka era baagambye nti gavumenti yasuubizza okukuza ebisaawe by’ennyonyi okuli eky’e Soroti ne Arua bitandike okuggwaako ennyonyi eziva ebweru kyokka kino tekituukirizibwanga.


Bukedde Online - Engeri ab'emmundu gye basse aba Poliisi ku Kaleerwe\nOwa Poliisi bamusaze ng'embuzi ne batwala...\nEdduuka we battidde abaserikale.\nABATEMU ab'emmundu abasse abaserikale ba poliisi ababadde bakuuma abakozi ba kkampuni y’emigaati eya Denovo ababadde bakuhhaanya ssente ku Kaleerwe.\nBaasoose kubalinnya kagere nga bwe babalinda zimale okuwera. Baabazingirizza mu Kiwonvu Zooni e Mulago. Okukuhhaanya ssente baatandikidde Nateete, Kasubi, Bwaise, Nabweru, Lugoba, Kawempe, nga n’ababbi bwe babalondoola.\nBwe baamaze okuggyayo ez’e Mpereerwe, ababbi ne bamanya nti ekibalo kyabwe kikutteyo. Bwe baatuuse ku dduuka eddala e Mulago okumpi n’essundiro ly’amafuta erya Total ku luguudo lw’e Gayaza olwo ababbi abaabadde batambulira ku bodaboda nnya ne bagamba nti ‘kaggweeramu wano.’\nMu ngeri ya kikomando, pikipiki z’ababbi bbiri nga buli emu eriko abasajja babiri ze zaasoose ku dduuka era mu ddakiika ntono ddala n’emmotoka ng’ewerekerwako pikipiki z’ababbi endala bbiri yagguse.\nAbabbi beegabye ku nguudo oluva e Kampala okudda e Gayaza n’oluva e Gayaza okuyingira ekibuga ne bazisalako era bino byonna byakoleddwa ng’abali mu mmotoka ekika kya Toyota Noah UAY 999F eyabaddemu abakuhhaanya ssente nga tebamanyi.\nBaalinzeeko omuserikale wa poliisi omu n’afuluma n’ayingira mu dduuka era yabadde afuluma n’omuwala ng’akutte ekisawo kya ssente ne batandika okukuba amasasi.\nAmasasi gaavuze okumala eddakiika nga kkumi era gaagenze okusiriikiriramu, ng’abaserikale ba poliisi babiri Hassan Mubiru ne Moses Kalungi ababadde bakolera ku poliisi y’e Mutundwe, battiddwa.\nDdereeva eyabadde abavuga naye amasasi gaamukutte mu mbiriizi n’abakozi basatu ng’omu amasasi gaamukutte omukono ate abalala babiri ne bazirika.\nAte abaabadde batambula ebyabwe bangi gaabakwatiddemu amagulu. Omuserikale Kalungi ye yabadde awerekedde omuntu asolooza ssente ate nga Mubiru asigadde mu mmotoka.\nAmasasi bwe gaavuze, Mubiru kwe kufuluma ataase munne naye ne gamukwatirawo.\nBATUTTE EMMUNDU BBIRI Okusinziira ku baabaddewo ng’ettemu lino likolebwa, olwamaze okufukirira abaserikale n’abakozi ba Denovo amasasi, baakuhhaanyizza ebisawo bya ssente byonna ebyabadde mu mmotoka ne kye baabadde bafulumya edduuka ne bagenda.\nBaatutte n’emmundu z’abaserikale bbiri ze baabadde nazo ne bagenda nga bwe bawandagaza amasasi mu bbanga. Kyokka emu ku pikipiki z’ababbi yagaanye okwaka ne bagireka. Okusinziira ku mwogezi wa poliisi ya Kampala n’emiraano, Emilian Kayima, abantu abaakoseddwa kuliko; Angella Nantongo, Winnie Nansamba n’abalala babiri Noel Nakatudde ne Nakiwala ate ddereeva Kasirye Ssengonzi amasasi gwe gaakutte mu mbiriizi, yafudde ng’atuusiddwa mu ddwaaliro e Mulago.\nObubbi buno, bwabaddewo ku ssaawa 2:00 ez’ekiro ku Lwomukaaga e Mulago mu Kiwonvu. Ababbi munaana abaabadde ku pikipiki nnya ekika kya Bajaj be baabubaddemu.\nJohn Bahika, omu ku basula ku kizimbe kino ng’alinako ne bizinensi yagambye nti, abakuhhaanya ssente za Denovo bazinona buli lunaku ku ssaawa 3:00 ekiro.\nPOLIISI EZUDDE OLUKWE\nMu baserikale ba poliisi abaatuuse mu kifo ekiro, kwabaddeko n’omuduumizi wa poliisi ya Kampala n’emiriraano Frank Mwesigwa eyategeezezza nti, bazudde olukwe nga lwakoleddwa abamu ku bakozi mu kkampuni ya Denovo. Denovo kkampuni ekola emigaati, keeki, amandaazi n’ebirala era Mwesigwa agamba nti, mu bamu ku bakozi kwe kuli eyaluse olukwe. “Ne nnannyini kkampuni eno naye anenyezebwa kubanga toyinza kubeera ng’otambuza ssente ennyingi n’okozesa mmotoka yaabuyonjo,” Mwesigwa bwe yagambye.\nMu kifo awaabadde ettemu, poliisi yakwatiddewo omusajja omu avuga bodaboda oluvannyuma lw’okusangibwa ne pikipiki UDM 961R nga talina bigyogerako nga naye talina wadde akawandiiko akamwogerako.\nPOLIISI YABADDE WA?\nOkumpi ne we battidde abaserikale, waliwo poliisi za mirundi esatu mu mmita ezitasukka 500 wabula ababbi baakoze effujjo lyonna ne batuuka okuvaawo nga tewali abakubye ku mukono. Ku poliisi eziri mu kitundu kino, kuliko eri ku kkanisa ya Synagogue of All Nations eya Nabbi Kakande, poliisi y’e Mulago n’ey’oku Kaleerwe wabula tewali wadde omuserikale eyabanuukudde.\nEverest Hakiiza y’omu ku baasimattuse. Twamusanze ku kitanda e Mulago gy’ajjanjabibwa n'ategeeza nti; Nabadde nva mu kibanda kulaba mupiira.\nNabadde ne bannange, twabadde twakatambulako ebigere nga bitaano byokka kwe kuwulira amasasi. Mu kiseera ekyo twabadde mu kibinja ne bannange bwe twabadde tuva mu kibanda okulaba omupiira wabula buli omu yakutte lirye.\nWabula mu kudduka ekintu kye saasoose kutegeera nti ssasi kyankubye okugulu okwa ddyo ne ngwa ne ngezaako okusituka ng'okugulu kuzitowa nnyo. Nangeze okwetunuulira nga ndi mu kitaba ky’omusaayi omuyitirivu ogwabadde gukulukuta okuva mu kugulu kwange era awo we nategeeredde nti kirabika abasajja bankubye amasasi. Wadde nabadde ngudde, amasasi gaasigadde gavuga.\nOlunaku lw'eggulo akaseera kaabadde kazibu ku ggwanika e Mulago oluvannyuma lw’abehhanda z’abagenzi abaserikale Moses Kalungi ne Hussein Mubiru okweyiwa ku ggwanika.\nHarriet Kajumba 48, ow’e Bweyogerere Kirinnya yategeezezza nti, bba yasembye okwogera naye ku ssaawa 6:00 ez’omu ttuntu ku Lwomukaaga ku ssimu ng’amubuuza ku mukadde amuzaalira omukyala eyabadde ali obubi era nga yeetaaga ssente ku kitanda e Bombo.\nKajumba yategeezezza nti bba yamutegeezezza nti yabadde asindise ssente wabula amawulire ge yazzeemu okufuna, nti yabadde akubiddwa amasasi agaamuttiddewo.\nAte Aida Namakula Nnamwandu wa Mubiru, agambye nti bba yavudde awaka ku ssaawa 12:00 ez’akawungeezi nga bulijjo okugenda ku mulimu kyokka nga mugonvu.\nYe Prossy Nassuuna Nnamwandu wa Kalungi, agamba bba yasiibye musanyufu kubanga yabadde amaze okugula ebintu by'abaana abadda ku ssomero era n'ekyemisana yakiridde waka wabula yagenze okuddamu okumuwuliza nti bamusse.\nOMUGAGGA ABADDE ABAKOZESA Abamu ku baserikale ba poliisi y’e Mutundwe abataayagadde kwatuukiriza mannya gaabwe, bagambye nti, abagenzi Mubiru ne Kalungi baluddde nga bakuuma emmaali y’omugagga wa Denovo ategeerekeseeko erya Kasozi, emyaka egisoba mu esatu. Era ababiri bano bokka b'abadde yeesiga era nga be bawerekera mmotoka omuli ssente era nga ne baba tebali ku 'ddyute' bayitibwa okuwerekera ssente.\nEmmotoka eno ebaddenga ebanona buli kawungeezi ne baweebwa emmundu ne bagenda okukuhhaanya ssente.\nABASERIKALE BABAKUNYIZZA Omuduumizi wa poliisi ya Kampala South, Haji Siraje Bakaleke, yatuuseeko ku poliiisi e Mutundwe okumanya engeri abaserikale gye baavudde ku poliisi okufiira ku Kaleerwe.\nYasoose mu kafubo n’atwala poliisi y’e Nateete, Muhammad Byansi n’omumyuka w’akulira okunoonyereza ku buzzi bw’emisango ku poliisi y’e Katwe, Francis Tumwesigye.\nOluvannyuma abaserikale bonna ku poliisi y’e Mutundwe baggyidddwaako sitatimenti ku ngeri bannaabwe gye baavudde ku poliisi. Baakizudde nga Hassan Mubiru, omu ku battiddwa yabadde alina kukola misana, ate ye Moses Kalungi ng’alina kukuuma ku poliisi eno ekiro.\nATWALA POLIISI AGGALIDDWA Samuel Kazibwe atwala poliisi y’e Mutundwe ne munne Sgt. Patrick Emojong baakwatiddwa ne baggalirwa e Makindye nga bwe babanoonyerezaako.\nBakaleke yalambuddeko famire z’abagenzi n'abakubagiza era n’asaba abantu okubeera abakkakkamu kubanga poliisi enoonyereza.\nYasabye buli alina ky’amanyi ku butemu buno abategeeze. Yagambye nti poliisi egenda kukwatagana n'abehhanda okukola ku by’okuziika. Ye atwala poliisi y’e Nateete etwala ey’e Mutundwe Muhammad Byansi, awaddeyo amabugo ga 100,000/- eri buli famire y’abagenzi


Bukedde Online - Kayihura bamutaddeko ekibinja ky'abajaasi okulondoola entambula ze\nKayihura bamutaddeko ekibinja ky'abajaasi okulondoola entambula ze\nEbbibiro lya Isimba libuzaako nnaku okuggwa: Ebbeeyi y'amasannyalaze yaakukka - Gavt.\nBobi Wine mwekenneenyezza, baamumenya amag...\nAMAGYE gatadde ku Gen. Edward Kale Kayihura obukuumi bw’amaanyi nga kati alondoolwa abajaasi abali wakati wa 30 ne 50 okukakasa nti tamenya bukwakkulizo obwamussiddwaako kkooti y’amagye bwe yabadde emukkiriza okweyimirirwa ku Lwokubiri oluvannyuma lw’ennaku 76 bukya akwatibwa n’aggalirwa mu kkomera ly’amagye e Makindye.\nAbaserikale nga baakatuusa Kayihura mu makaage e Muyenga. Mu katono ye Gen. Kale Kayihura.\nEnsonda mu by’ebyokwerinda zabbiddeko Bukedde nti, Gen. Kayihura assiddwaako ekibinja ky’abajaasi ekiyitibwa ‘Platoon’ nga kumpi bakunukkiriza mu 50 okumulinnya akagere buli w’alaga okukakasa nti tamenya obukwakkulizo bwa kkooti.\nAbajaasi bano baabagabanyizza mu bifo bisatu Kayihura by’asinga okubaako akakwate.\nAbamu bassiddwa mu maka ge agasangibwa e Kisoro gye bamuzaala, abalala ku faamu ye esangibwa e Kashagama mu disitulikiti y’e Lyantonde, n’abalala mu makaage amakulu agali e Muyenga mu Divisoni y’e Makindye mu Kampala Mu nkola ya UPDF, omujaasi yenna ali ku ddaala lye ery’obwa Genero nga Kayihura, alina okukuumibwa ‘Platoon’, nga kino kibinja ky’abajaasi abali wakati wa 16 ne 50 abamutambulirako n’abakuuma amaka ge wabula mu mbeera eza bulijjo, ba Genero abatalina bifo by’amaanyi mu Gavumenti oba mu UPDF bakuumibwa abajaasi abatasukka 10 Omwogezi w’amagye ga UPDF Brig. Gen. Richard Karemire, yategeezezza Bukedde nti, Gen. Kayihura y’omu ku bantu abeetaaga obukuumi era nga tebuweebwa ye yekka wabula ne ba Genero abalala bubaweebwa okusinziira ku bwetaavu bwe babeera nabwo.\n“Ssi buli kifo Genero ky’aba nakyo nti kiteekeddwa okubaamu abaserikale okukikuuma. Bw’olaba nga Genero yenna alina amagye agasukka mu ago g’osuubira kiba kitegeeza nti eby’obutebenkevu bw’ekitundu oba ekifo mw’aba agenze tebiba birungi era nga y’ensonga lwaki oyinza okusanga nga Genero omu asussa ne mu bakuumi 50 wabula nga kino tekitegeeza nti baba babamuwadde kumulondoola,” Karemire bwe yategeezezza.\nBrig. Karemire yagasseeko nti, ba Genero abamu baweebwa abaserikale okusinziira ku mirimu oba obuvunaanyizibwa obuba bubaweereddwa n’awa ekyokulabirako nti omuduumizi wa UPDF, Gen David Muhoozi obukuumi bwe businga ku Genero omulala atalina buvunaanyizibwa bw’amaanyi nga ye.\n“Kati nze ndi genero naye ondaba n’abajaasi bameka bentambula nabo?” bwe yabuuzizza. Kigambibwa nti ku bajaasi abateekeddwa ku Kayihura, kuliko abalina okukola lipoota obutereevu eri bakama be nga balaga ebifo gyanaabera atambudde, ky’aba akolayo si kulwa ng’akola nga Genero munne David Sejusa (Tinyefunza) n’adduka mu ggwanga ate n’asinziira eyo okukolokota abakulu mu gavumenti.\nObumu ku bukkwakulizo obwaweereddwa Kayihura nga yeeyimirirwa mu kkooti y’amagye ekulirwa Lt. Gen. Andrew Gutti, ku Lwokubiri lwa wiiki eno mwabaddemu eky’obutagenda mitala wa mayanja okuggyako ng’aweereddwa olukusa okuva mu kkooti eno n’olukiiko lw’amagye olw'oku ntikko.\nKino kitegeeza nti newankubadde yakkiriziddwa okweyimirirwa, Gen. Kayihura teyeerinaako buyinza nga buli kimu ky’akola amagye galina okuba nga gakimanyiiko era ng’akkiriziddwa.\nKinnajjukirwa nti akulira oludda oluwaabi mu kkooti y’amagye Maj. Raphael Mugisha yabadde asimbidde ekkuuli ekya Kayihura okukkirizibwa okweyimirirwa kyokka oluvannyuma n’asaba assibweko obukwakkulizo obukakali alyoke akkirizibwe okweyimirirwa.\nOmu ku balooya be Joseph Matsiko yeegayiridde kkooti Kayihura aleme kugyibwako paasipoota ye kubanga balina enteekateeka ez’okumutwala ebweru okujjanjabwa.\nKigambibwa nti nga tannakkirizibwa kweyimirirwa, waliwo amateeka amalala agaamuweereddwa mu buntu okugeza ng’obutatuuza nkiiko na baamawulire oba abantu baabulijjo okwogera ku misango egimuvunaanibwa.\nEno y’ensonga lwaki n’abaamuwerekera okumutuusa mu makaage e Muyenga, abajaasi be baabaganya okumutuusiza ddala w’asula yadde okwogerako gyebali nga bwe baali basuubira.\nAbâ€™emmundu bazinze ekyalo\nAbazigu b'emmundu bazingizza omusuubuzi nga yaakava mu bbanka ne bamubbako obukadde 110!


Bukedde Online - SSENGA ADDAMU EBIBUUZO BYO\nBobi amasuuti gâ€™embaga agakimye Bufalansa\nEnviiri za Aisha zaamumazeeko emitwalo 90\nAdded 26th July 2011\nSsenga nnina kizibu ki?\nObusajja okubeera obutono si kizibu kya maanyi nnyo naddala bwâ€™oba omanyi obukodyo bwâ€™okubukozesaamu.Â Abasajja abalina ekizibu kino basinga kukaluubirirwa nga bagenda okwegatta ne bakyala baabwe nga balowooza nti tebasobola kubamatiza, ekintu ekitali kituufu.\nBwâ€™oba omanyi okwecangira obulungi mu kisaawe ngâ€™osamba omupiira kitegeeza osobola bulungi okumatiza mukyala wo nga bwâ€™ayagala.\nKale mwana wange kino tekisaanye kukumalako mirembe.\nAbantu be bantamye\nMukyala wange aleeta abantu be awaka era buli lunaku tubeera mu bagenyi ate bamalawo nga wiiki nnamba, oluusi mwezi. Nnamugambako ku nsonga eno nga ndaba kiyitiridde nga ne ssente zitandise okukendeera naye ye agamba nti abantu be balina okukyala. Ekizibu ekiriwo buli akyala bwâ€™atuuka okugenda angâ€™amba mmuwe ssente zâ€™entambula. Ssenga, embeera eno mpulira ngikooye kuba tulemeddwa nâ€™okwezimba olwa ssente ze tufulumya. Nnyamba, omukazi mmukolere ki?\nEdda okukyaza abagenyi kyabanga kya ssanyu awaka naye ennaku zino naddala mu bibuga kyafuuka kizibu. Abantu abasinga naddala ebiseera bino okulya kyafuuka kizibu kuba buli kintu kya buseere.\nKale omuntu okuliisa famire ennene alina okuba ngâ€™ayingiza ssente nnyingi olunaku.\nSimanyi nfuna yammwe naye wâ€™otuukidde okuwandiika nga kirabika enfulumya yo esusse ku nnyingiza yo. Yongera okwogera ne munno omutegeeze obuzibu bwâ€™oyitamu nâ€™engeri gyâ€™ofulumyamu ssente. Mmanyi nti ajja kukitegeera agambe ku bantu be.\nObuzibu bwâ€™olina bunene kyokka osobola okubuvvuunuka. Abafumbo bangi ennaku zino beesanga ngâ€™omu ku bo mulwadde ate ngâ€™omulala mulamu naye ne babeera bombi. Nsooka okukwebaza nti osobodde okugumira omwami wo nâ€™okumuwa ekyo kye yeetaaga wadde ngâ€™okimanyi nti alina akawuka. Mugende mu ddwaaliro eddene mulabe omusawo omukugu mu byâ€™abakyala ajja kukuwa amagezi agasingawo era bwâ€™okisanga ngâ€™oli mulamu munno mubuddeebude okusinga okumuddukako.\nOkola otya okumatiza omukazi?\nSsenga okwegatta nâ€™omukazi nâ€™anyumirwaÂ era nâ€™asigala ngâ€™amatidde okola otya? Mbaddeko nâ€™abawala abawerako naye bagamba sibamatiza ate nga ndaba nneemalamu.\nMwana wange okwegatta nâ€™omukazi nâ€™anyumirwa kyetaagisa ebintu bingi. Ekisooka alina okuba ngâ€™akwagala. Buli lwe weegatta nâ€™omuntu akwagala ne byâ€™okola byonna birina kumunyumira. Ekirala alina okuba ngâ€™a kye mugendako akitaddeko ebirowoozo bye byonna. Kino kye kimu ku biyamba omukazi okumatira akaboozi nâ€™okutuuka ku ntikko. Kuno kwâ€™ogatta okukozesa obukodyo obwenjawulo nga munyumya akaboozi ebimuyamba okusumulukuka.\nOkukomba ebbakuli kulina obuzibu?\nEkimu ku bintu ebisinga okunnyumira nga tunyumya akaboozi kwe kukomba ebbakuli ya mukyala wange. Wabula kye simanyi oba nga kirina obuzibu era bwe bubaawo, buzibu ki?\nKano akakodyo abaagalana bakakozesa nnyo ennaku zino. Ekisooka ke kamu ku bukodyo obusinga okusumululu omukyala kuba munne aba amutuuka mu bimu ku bitundu omusibuka obusimu. Ebiseera ebisinga omusajja bwâ€™akomba ebbakuli kiba kizibu mukyala we obutatuuka ku ntikko oba okusigala nga tamatidde. Ne ku musajja kalungi nnyo kuba kamwanguya okulwa mu kisaawe.Â Kyokka kyandibadde kirungi nâ€™okakozesa ku muntu gwe weekakasa obulungi nti tabaliga.\nEkirala olina okufuba okulaba nga munno muyonjo okwewala endwadde.


Ani Akulembera Abantu ba Katonda Leero? | Ogw’Okusoma\n“Mujjukirenga abo ababakulembera.”—BEB. 13:7.\nENNYIMBA: 125, 43\nMu kyasa ekyasooka ne leero, abo abakulembera abantu ba Katonda . . .\nomwoyo omutukuvu gubayambye gutya?\nbamalayika babayambye batya?\nEkigambo kya Katonda kibayambye kitya?\n1, 2. Yesu bwe yamala okuddayo mu ggulu, kiki abatume be kye bayinza okuba nga beebuuza?\nABATUME ba Yesu baayimirira ku Lusozi olw’Emizeyituuni ne batunuulira Mukama waabwe Yesu ng’atwalibwa mu ggulu, okutuusiza ddala ekire lwe kyamubikka. (Bik. 1:9, 10) Yesu yali amaze emyaka ng’ebiri ng’abayigiriza, ng’abazzaamu amaanyi, era ng’abakulembera. Kyokka kati yali agenze. Kiki kye bandikoze?\n2 Yesu yagamba abagoberezi be nti: “Mujja kuba bajulirwa bange mu Yerusaalemi, mu Buyudaaya mwonna, mu Samaliya, n’okutuuka mu bitundu by’ensi ebisingayo okuba eby’ewala.” (Bik. 1:8) Naye omulimu ogwo bandigukoze batya? Kyo kituufu nti Yesu yali abasuubizza nti baali bagenda kuweebwa omwoyo omutukuvu. (Bik. 1:5) Wadde kyali kityo, amawulire amalungi okusobola okubuulirwa mu nsi yonna, abayigirizwa be bandibadde beetaaga okuweebwa obulagirizi n’okutegekebwa obulungi. Abatume baali bakimanyi nti emabega Yakuwa yajjanga akozesa abantu abatali bamu okukulembera abantu be. N’olwekyo, abatume bayinza okuba nga beebuuza nti, ‘Yakuwa agenda kutulonderayo omukulembeze omulala?’\n3. (a) Oluvannyuma lwa Yesu okuddayo mu ggulu, kintu ki ekikulu abatume kye baakola? (b) Bibuuzo ki ebigenda okuddibwamu mu kitundu kino?\n3 Bwe waali wayise ekiseera kitono oluvannyuma lwa Yesu okuddayo mu ggulu, abayigirizwa be beekenneenya Ebyawandiikibwa, ne basaba Yakuwa abawe obulagirizi, era ne balonda Matiya okuba omutume owa 12, adde mu kifo kya Yuda Isukalyoti. (Bik. 1:15-26) Lwaki kyali kikulu okulonda Matiya okudda mu kifo kya Yuda Isukalyoti? Abayigirizwa baakiraba nti kyali kyetaagisa abatume okuba 12. * Yesu yali talonze batume be lwa kwagala kubaako bantu b’atambula nabo ng’abuulira, wabula yali abalonze basobole okwetikka obuvunaanyizibwa obw’amaanyi mu bantu ba Katonda. Buvunaanyizibwa ki obwo, era Yakuwa yakozesa atya Yesu okubayamba okubutuukiriza? Nteekateeka ki efaananako ng’eyo eriwo mu bantu ba Katonda leero? Era tuyinza tutya ‘okujjukiranga abo abatukulembera,’ naddala abo abayitibwa “omuddu omwesigwa era ow’amagezi”?—Beb. 13:7; Mat. 24:45.\nYESU AKULEMBERA AKAKIIKO AKAFUZI\n4. Buvunaanyizibwa ki abatume n’abakadde abamu bwe baalina mu kyasa ekyasooka?\n4 Abatume baatandika okutwala obukulembeze mu kibiina Ekikristaayo ku lunaku lwa Pentekooti mu mwaka gwa 33 E.E. Ku lunaku olwo, Peetero n’abatume abalala ekkumi n’omu baayimuka ne babuulira ekibiina ky’abantu, omwali Abayudaaya n’abakyufu, ebigambo eby’obulamu. (Bik. 2:14, 15) Bangi ku bantu abo baafuuka bakkiriza. Era Abakristaayo abo abapya ‘beeyongera okussaayo omwoyo ku ebyo abatume bye baayigirizanga.’ (Bik. 2:42) Abatume be baali bavunaanyizibwa ku ngeri ssente z’ekibiina gye zaakozesebwangamu. (Bik. 4:34, 35) Baalabiriranga abantu ba Katonda mu by’omwoyo, era baagamba nti: “Tujja kwemalira ku kusaba n’okuyigiriza ekigambo kya Katonda.” (Bik. 6:4) Okugatta ku ekyo, baalonda Abakristaayo abaalina obumanyirivu okuyambako mu kutuusa amawulire amalungi ne mu bitundu ebirala. (Bik. 8:14, 15) Oluvannyuma lw’ekiseera, abakadde abalala abaafukibwako amafuta beegatta ku batume mu kuddukanya emirimu gy’ekibiina Ekikristaayo. Akakiiko ako akafuzi kaawanga ebibiina byonna obulagirizi.—Bik. 15:2.\n5, 6. (a) Omwoyo omutukuvu gwayamba gutya akakiiko akafuzi? (Laba ekifaananyi ku lupapula 23.) (b) Bamalayika baayamba batya akakiiko akafuzi? (c) Abo abaali ku kakiiko akafuzi baakolera batya ku bulagirizi obuli mu Kigambo kya Katonda?\n5 Abakristaayo mu kyasa ekyasooka baali bakimanyi nti Yakuwa yali awa akakiiko akafuzi obulagirizi ng’ayitira mu Yesu. Ekyo baakikakasiza ku ki? Ekisooka, omwoyo omutukuvu gwawa akakiiko akafuzi obulagirizi. (Yok. 16:13) Omwoyo omutukuvu gwafukibwa ku Bakristaayo bonna abaafukibwako amafuta, naye bo abatume gwabasobozesa n’okutuukiriza obuvunaanyizibwa obw’enjawulo bwe baalina obw’okulabirira ekibiina. Ng’ekyokulabirako, mu 49 E.E., omwoyo omutukuvu gwayamba akakiiko akafuzi okusalawo ku nsonga ekwata ku kukomola. Ebibiina byakoleranga ku bulagirizi bw’akakiiko akafuzi era “byeyongera okunywezebwa mu kukkiriza era omuwendo gw’abakkiriza ne gweyongeranga buli lunaku.” (Bik. 16:4, 5) Ebbaluwa abo abaali ku kakiiko akafuzi gye baawandiikira ekibiina yakyoleka bulungi nti baali booleka engeri eziri mu kibala ky’omwoyo gwa Katonda, omuli okwagala n’okukkiriza.—Bik. 15:11, 25-29; Bag. 5:22, 23.\n6 Eky’okubiri, bamalayika baayamba akakiiko akafuzi. Koluneeriyo bwe yali tannabatizibwa okuba Munnaggwanga eyasooka okufuuka Omukristaayo, malayika yamugamba atumye omutume Peetero. Oluvannyuma lwa Peetero okubuulira Koluneeriyo n’ab’eŋŋanda ze, Katonda yabafukako omwoyo omutukuvu wadde nga baali si bakomole. Ekyo kyaleetera abatume n’ab’oluganda abalala okutuukana n’ekigendererwa kya Katonda ne bakkiriza Ab’amawanga abataali bakomole okuba mu kibiina Ekikristaayo. (Bik. 11:13-18) Ate era bamalayika baawagira omulimu gw’okubuulira ogwali gulabirirwa akakiiko akafuzi. (Bik. 5:19, 20) Eky’okusatu, abo abaali ku kakiiko akafuzi baakoleranga ku bulagirizi obuli mu Kigambo kya Katonda. Beesigamanga ku Byawandiikibwa nga basalawo ku nsonga ezikwata ku njigiriza ne ku bulagirizi obw’okuwa ebibiina.—Bik. 1:20-22; 15:15-20.\n7. Lwaki tuyinza okugamba nti Yesu yali akulembera Abakristaayo mu kyasa ekyasooka?\n7 Wadde ng’ab’oluganda abaali ku kakiiko akafuzi baalina obuyinza mu kibiina Ekikristaayo mu kyasa ekyasooka, baali bakimanyi nti Yesu ye Mukulembeze waabwe. Omutume Pawulo yagamba nti: “[Kristo] yawa abamu okuba abatume.” Yagattako nti: “Ka tukule mu bintu byonna mu Kristo omutwe gwaffe nga tuyitira mu kwagala.” (Bef. 4:11, 15) Mu butuufu, mu kifo ky’okweyita erimu ku mannya g’abatume, abayigirizwa ‘baayitibwa Abakristaayo, erinnya eryava eri Katonda.’ (Bik. 11:26) Pawulo yali akimanyi nti kikulu nnyo okunywerera ku njigiriza ez’omu Byawandiikibwa abatume awamu n’abasajja abalala abaali batwala obukulembeze mu kibiina ze baabayigiriza. Wadde kyali kityo Pawulo yagamba nti: “Njagala mukimanye nti omutwe gwa buli musajja [nga mw’otwalidde n’abo abaali ku kakiiko akafuzi] ye Kristo; . . . n’omutwe gwa Kristo ye Katonda.” (1 Kol. 11:2, 3) Kyeyoleka lwatu nti Yakuwa yali alonze Yesu Kristo okukulembera ekibiina.\n“OMULIMU GUNO SI GWA BANTU”\n8, 9. Okuva mu myaka gya 1870, buvunaanyizibwa ki obw’amaanyi Ow’oluganda Russell bwe yalina?\n8 Mu myaka gya 1870, Charles Taze Russell ne banne baayagala okuddamu okusinza Katonda mu ngeri entuufu. Okusobola okubunyisa amazima agali mu Bayibuli mu nnimi ez’enjawulo, ekitongole ekiyitibwa, Zion’s Watch Tower Tract Society kyawandiisibwa mu mateeka mu 1884, era Ow’oluganda Russell ye yali pulezidenti waakyo. * Ow’oluganda Russell yasoma Bayibuli n’obunyiikivu era yayanika enjigiriza ez’obulimba, gamba ng’eyo egamba nti Katonda ali mu busatu n’eyo egamba nti waliwo ekiwonawo ng’omuntu afudde. Yakimanya nti Yesu bw’aliba akomyewo, talirabibwa na maaso era nti “ebiseera ebigereke eby’amawanga” byandiweddeko mu 1914. (Luk. 21:24) Ow’oluganda Russell yawaayo ebiseera bye, amaanyi ge, ne ssente ze okuyamba mu kubunyisa amazima. Kyeyoleka lwatu nti Yakuwa ne Yesu baakozesa Ow’oluganda Russell okukulembera abantu ba Katonda mu kiseera ekyo ekyali ekikulu ennyo.\n9 Ow’oluganda Russell teyeenoonyeza bitiibwa. Mu 1896, yawandiika nti: ‘Tetwagala bantu kutuwa bitiibwa bya njawulo oba kibiina kyonna kuyitibwa mannya gaffe.’ Era oluvannyuma yagamba nti: “Omulimu guno si gwa bantu.”\n10. (a) Yesu yalonda ddi “omuddu omwesigwa era ow’amagezi”? (b) Nnyonnyola engeri gye kyeyoleka obulungi nti Akakiiko Akafuzi ka njawulo ku Watch Tower Society.\n10 Mu 1919, nga wayise emyaka esatu bukya Ow’oluganda Russell afa, Yesu yalonda “omuddu omwesigwa era ow’amagezi.” Lwaki yamulonda? Yamulonda okuwa ab’omu nju ye ‘emmere mu kiseera ekituufu.’ (Mat. 24:45) Ne mu myaka egyo egy’edda, ab’oluganda abatonotono abaafukibwako amafuta abaali baweerereza ku kitebe kyaffe ekikulu mu Brooklyn, New York, baawanga abagoberezi ba Yesu emmere ey’eby’omwoyo. Ebigambo “akakiiko akafuzi” byatandika okulabikira mu bitabo byaffe mu myaka gya 1940, era byakwataganyizibwanga n’ekitongole kya Watch Tower Bible and Tract Society. Kyokka mu 1971, kyalagibwa bulungi nti Akakiiko Akafuzi ka njawulo ku kitongole kya Watch Tower Society, ekikola ku nsonga ezikwatagana n’eby’amateeka. Okuva olwo, ab’oluganda abaafukibwako amafuta baali basobola okuweereza ku Kakiiko Akafuzi nga si ba dayirekita ba Watch Tower Society. Ennaku zino, ab’oluganda ‘ab’endiga endala’ balondebwa okuweereza nga badayirekita ba Watch Tower Society awamu n’ebitongole ebirala ebikozesebwa abantu ba Katonda mu mateeka.Ekyo kisobozesezza ab’oluganda abali ku Kakiiko Akafuzi okwemalira ku kuliisa abaweereza ba Yakuwa mu by’omwoyo. (Yok. 10:16; Bik. 6:4) Omunaala gw’Omukuumi ogwa Jjulaayi 15, 2013, gwalaga nti “ omuddu omwesigwa era ow’amagezi” be b’oluganda abatonotono abaafukibwako amafuta abali ku Kakiiko Akafuzi.\nAkakiiko Akafuzi, mu myaka gya 1950\n11. Akakiiko Akafuzi kasalawo katya ku nsonga ezitali zimu?\n11 Abo abali ku Kakiiko Akafuzi bakuŋŋaana wamu buli wiiki okusalawo ku bintu ebikulu ebitali bimu. Okukuŋŋaana awamu buli wiiki kibayamba okuba n’empuliziganya ennungi n’okusigala nga bali bumu. (Nge. 20:18) Okuva bwe kiri nti tewali n’omu ku abo abali ku Kakiiko Akafuzi atwalibwa okuba owa waggulu ku banne, buli mwaka oyo akubiriza enkuŋŋaana zaabwe akyusibwa. (1 Peet. 5:1) Enkola y’emu y’egobererwa ne ku bukiiko omukaaga obukolera wansi w’Akakiiko Akafuzi. Tewali n’omu ku b’oluganda abali ku Kakiiko Akafuzi eyeetwala okuba omukulembeze wa bakkiriza banne. Ab’oluganda abo bakimanyi nti ng’abantu kinnoomu nabo ba mu nju era baliisibwa omuddu omwesigwa era bakolera ku bulagirizi bw’atuwa.\nOkuva omuddu omwesigwa bwe yalondebwa mu 1919, abaddenga awa abantu ba Katonda emmere ey’eby’omwoyo (Laba akatundu 10, 11)\n“DDALA OMUDDU OMWESIGWA ERA OW’AMAGEZI Y’ANI?”\n12. Okuva bwe kiri nti abo abali ku Kakiiko Akafuzi tebatuukiridde, kibuuzo ki kye tuyinza okwebuuza?\n12 Abo abali ku Kakiiko Akafuzi tebatuukiridde. N’olwekyo, basobola okukola ensobi mu ngeri gye bannyonnyolamu ebyawandiikibwa ebimu oba mu bulagirizi bwe bawa ekibiina. Ng’ekyokulabirako, Watch Tower Publications Index erimu omutwe ogulaga enkyukakyuka ezitali zimu ezizze zikolebwa mu ngeri gye tutegeeramu Ebyawandiikibwa okuviira ddala mu mwaka gwa 1870. Yesu teyatugamba nti omuddu omwesigwa yandibadde takola nsobi mu ngeri gy’annyonnyolamu ebyawandiikibwa. Kati olwo tuyinza tutya okuddamu ekibuuzo kya Yesu kino: “Ddala omuddu omwesigwa era ow’amagezi y’ani?” (Mat. 24:45) Bukakafu ki obulaga nti omuddu omwesigwa be b’oluganda abali ku Kakiiko Akafuzi? Tugenda kulaba obukakafu bwa mirundi esatu.\n13. Omwoyo omutukuvu guyambye gutya Akakiiko Akafuzi?\n13 Omwoyo omutukuvu gubayamba. Omwoyo omutukuvu guyambye abo abali ku Kakiiko Akafuzi okutegeera amazima agali mu Byawandiikibwa mu kusooka agaali gatamanyiddwa. Ng’ekyokulabirako, lowooza ku nkyukakyuka ezitali zimu ezizze zikolebwa mu ngeri gye tunnyonnyolamu ebyawandiikibwa. Awatali mwoyo mutukuvu, tewali muntu n’omu yandisobodde kutegeera na kunnyonnyola ‘bintu bya Katonda ebyo eby’ebuziba’! (Soma 1 Abakkolinso 2:10.) Akakiiko Akafuzi kakkiriziganya n’ebigambo bino omutume Pawulo bye yayogera: “Ebintu bino tubyogera, si na bigambo ebyayigirizibwa mu magezi g’abantu, wabula n’ebyo ebyayigirizibwa omwoyo.” (1 Kol. 2:13) Okuva bwe kiri nti waali wayise emyaka mingi ng’amazima gabuutikiddwa enjigiriza ez’obulimba, lwaki tweyongedde okutegeera Bayibuli okuva mu mwaka gwa 1919? Ensonga eri nti Yakuwa abadde akozesa omwoyo gwe omutukuvu okuwa abo abali ku Kakiiko Akafuzi obulagirizi.\n14. Okusinziira ku Okubikkulirwa 14:6, 7, bamalayika bayamba batya Akakiiko Akafuzi?\n14 Bamalayika babayamba. Akakiiko Akafuzi kalina obuvunaanyizibwa obw’amaanyi obw’okulabirira omulimu gw’okubuulira ogukolebwa ababuulizi abasukka mu bukadde omunaana. Lwaki omulimu gw’okubuulira guvuddemu ebibala bingi? Ekyo kiri kityo kubanga bamalayika bagwenyigiddemu. (Soma Okubikkulirwa 14:6, 7.) Emirundi mingi ababuulizi basanga abantu ababadde baakamala okusaba Katonda abayambe! * Okuba nti omulimu ogw’okubuulira gweyongedde mu maaso ne mu nsi omuli okuyigganyizibwa okw’amaanyi, bukakafu obulaga nti bamalayika bayamba Akakiiko Akafuzi.\n15. Njawulo ki eriwo wakati w’Akakiiko Akafuzi n’abakulu b’amadiini ga Kristendomu? Waayo ekyokulabirako.\n15 Bakolera ku bulagirizi obuli mu Kigambo kya Katonda. (Soma Yokaana 17:17.) Lowooza ku ekyo ekyaliwo mu 1973. Magazini ya Watchtower eya Jjuuni 1 yalimu ekibuuzo ekigamba nti: “Omuntu ateggyeeko muze gwa kunywa sigala yandikkiriziddwa okubatizibwa?” Ekibuuzo ekyo yakiddamu ng’egamba nti: “Ebyawandiikibwa biraga nti omuntu oyo tasaanidde kukkirizibwa kubatizibwa.” Oluvannyuma lw’okujuliza ebyawandiikibwa ebiwerako, Watchtower eyo yakiraga nti singa omuntu omubatize agaana okweggyako omuze ogw’okunywa sigala, aba alina okugobebwa mu kibiina. (1 Kol. 5:7; 2 Kol. 7:1) Era yagamba nti: “Omutindo guno ogw’empisa tegusibuka mu bantu wabula guva eri Katonda atubuulira by’ayagala okuyitira mu Kigambo kye.” Tewali ddiini ndala yonna esobodde kunywerera ku Kigambo kya Katonda, naddala bwe kiba nti okukola ekyo kirina abamu ku bagoberezi baayo be kinyigiriza. Ekitabo ekimu ekyogera ku madiini mu Amerika, gye buvuddeko awo kyagamba nti: “Emirundi mingi abakulu b’amadiini g’Ekikristaayo bakyusizza mu ebyo bye bayigiriza okutuukana n’ebyo abagoberezi baabwe abasinga obungi bye baagala oba okutuukana n’ebyo abantu abasinga obungi mu nsi bye baagala.” Abo abali ku Kakiiko Akafuzi tebagoberera ebyo abantu abasinga obungi bye baagala, wabula bagoberera ekyo Bayibuli ky’egamba. Obwo bukakafu bwa maanyi obulaga nti ddala Yakuwa akozesa Akakiiko Akafuzi okukulembera abantu be.\n“MUJJUKIRENGA ABO ABABAKULEMBERA”\n16. Engeri emu gye tuyinza okujjukiramu abo abali ku Kakiiko Akafuzi y’eruwa?\n16 Soma Abebbulaniya 13:7. Ekigambo ekyavvuunulwa “mujjukirenga” era kisobola okuvvuunulwa nga “muboogereko.” N’olwekyo, engeri emu gye tuyinza ‘okujjukiranga abo abatukulembera’ kwe kusabiranga ab’oluganda abali ku Kakiiko Akafuzi. (Bef. 6:18) Ab’oluganda abo balina obuvunaanyizibwa bwa maanyi, omuli okutuwa emmere ey’eby’omwoyo, okulabirira omulimu gw’okubuulira mu nsi yonna, n’okusalawo ku ngeri ssente eziba ziweereddwayo gye zirina okukozesebwamu. Mu butuufu, twetaaga okusabira ab’oluganda abo!\n17, 18. (a) Tukiraga tutya nti tuwagira abo abali ku Kakiiko Akafuzi? (b) Bwe twenyigira mu mulimu gw’okubuulira kyoleka kitya nti tuwagira omuddu omwesigwa awamu ne Yesu?\n17 Ate era tukiraga nti tujjukira abo abali ku Kakiiko Akafuzi nga tukolera ku bulagirizi bwe batuwa. Akakiiko Akafuzi katuwa obulagirizi okuyitira mu nkuŋŋaana entono n’ennene. Era kalonda abalabirizi abakyalira ebibiina, ate abalabirizi abo nabo ne balonda abakadde mu bibiina. Abalabirizi abakyalira ebibiina n’abakadde mu bibiina bajjukira abo abali ku Kakiiko Akafuzi nga bakolera ku bulagirizi bwe babawa. Ffenna tukiraga nti tussa ekitiibwa mu Mukulembeze waffe Yesu nga tugondera abo baakozesa okutuwa obulagirizi.—Beb. 13:17.\n18 Engeri endala gye tujjukiramu abo abali ku Kakiiko Akafuzi kwe kwenyigira mu bujjuvu mu mulimu gw’okubuulira. Pawulo yakubiriza Abakristaayo okukoppa okukkiriza kw’abo ababakulembera. Abo abali ku Kakiiko Akafuzi boolese okukkiriza okw’amaanyi nga beenyigira mu bujjuvu mu mulimu gw’okubuulira era nga bakakasa nti amawulire amalungi gatuuka ku bantu bangi nga bwe kisoboka. Oli omu ku b’endiga endala abawagira abaafukibwako amafuta mu mulimu guno omukulu ennyo? Bwe kiba kityo, ojja kuba musanyufu nnyo okuwulira ng’Omukulembeze wo Yesu akugamba nti: ‘Bwe wabikoleranga omu ku baganda bange bano abasembayo okuba aba wansi, wabanga obikolera nze.’—Mat. 25:34-40.\n19. Lwaki oli mumalirivu okugoberera Omukulembeze waffe Yesu?\n19 Yesu bwe yaddayo mu ggulu, teyayabulira bagoberezi be. (Mat. 28:20) Yesu amanyi bulungi engeri omwoyo omutukuvu, bamalayika, n’Ekigambo kya Katonda gye byamuyambamu okukulembera abantu ba Katonda ng’ali ku nsi. Bwe kityo, Yesu ayambye omuddu omwesigwa ng’akozesa ebintu ebyo ebyamuyamba. Omuddu omwesigwa, kwe kugamba abo abali ku Kakiiko Akafuzi, “bagoberera Omwana gw’Endiga buli gy’alaga.” (Kub. 14:4) N’olwekyo, bwe tukolera ku bulagirizi bw’atuwa tuba tugoberera Omukulembeze waffe Yesu. Mu kiseera ekitali kya wala, Yesu ajja kutukulembera atutuuse mu bulamu obutaggwaawo. (Kub. 7:14-17) Tewali mufuzi yenna ku nsi asobola kutukolera ekyo!\n^ lup. 3 Kirabika Yakuwa yali ayagala abatume babe 12 basobole okuba “amayinja g’omusingi 12” aga Yerusaalemi Ekiggya. (Kub. 21:14) Eyo ye nsonga lwaki kyali tekyetaagisa kulonda bantu balala kudda mu bifo by’abatume abaafa nga beesigwa.\n^ lup. 8 Okuva mu 1955, ekitongole ekyo kyatandika okuyitibwa Watch Tower Bible and Tract Society of Pennsylvania.\n^ lup. 14 Laba ekitabo “Bearing Thorough Witness” About God’s Kingdom, lup. 58-59.